cyanic-selkie/wikianc huggingface dataset:
Απόλλων Καλαμαριάς (καλαθοσφαίριση γυναικών)
Δεκαετία 2000
Την επόμενη χρονιά, 2006-07, τον Όμιλο Βορρά συνέθεσαν πραγματικά 14 σύλλογοι ανεβάζοντας τον πήχυ της δυσκολίας. Ο Απόλλων είχε στο πλαίσιο αυτό απολογισμό 15 νίκες και 11 ήττες, ισοβαθμώντας με την Αρτέμιδα Βόλου. Βάσει των μεταξύ τους αποτελεσμάτων τοποθετήθηκε υψηλότερα από εκείνη στην τελική κατάταξη και ειδικότερα στην 8η θέση. Για δεύτερη συνεχόμενη χρονιά αγωνίστηκε τόσο στην Α' όσο και στη Β' Φάση του Κυπέλλου Ελλάδος. Στην πρεμιέρα νίκησε εντός έδρας την Ολυμπιάδα Λάρισας με σκορ 63-45, για να γνωρίσει τον αποκλεισμό στη συνέχεια από τον Αστέρα Εξαρχείων, ο οποίος επικράτησε στη Θεσσαλονίκη με σκορ 52-66.
Η κομβική αγωνιστική περίοδος 2007-08 εγκαινίασε μια νέα σύντομη περίοδο ακμής για το σύλλογο, με πρώτη επιτυχία την κατάκτηση του Πρωταθλήματος της Α2 Εθνικής στον Όμιλο Βορρά. Απέναντι σε 13 αντιπάλους υπέστη μόλις μία ήττα σε 26 αγωνιστικές, με αποτέλεσμα να τερματίσει στην κορυφή του τελικού βαθμολογικού πίνακα. Παράλληλα, εξασφάλισε την απευθείας (επ)άνοδο στην Α1 Εθνική. Η επιτυχία αυτή συντελέστηκε με πρόεδρο τον Απόστολο Παπαδόπουλο, έφορο τον Ανδρέα Μπουρτζή και προπονητή τον Θόδωρο Πολυμένη. Σε ό,τι αφορά την Α' Φάση του Κυπέλλου ο Απόλλων αναδείχθηκε νικητής σε βάρος του Π.Α.Ο.Κ. με σκορ 41-44. Την πορεία του στο θεσμό ανέκοψε στη Β' Φάση ο Πανιώνιος που επικράτησε μακριά από την έδρα του με σκορ 72-78.
Μετά από απουσία 5 ετών ο Απόλλων αγωνίστηκε την περίοδο 2008-09 στην Α1 Εθνική Κατηγορία. Η τελευταία συγκροτήθηκε με τη συμμετοχή 14 ομάδων από ολόκληρη την Ελλάδα. Η ολοκλήρωση της αγωνιστικής δράσης βρήκε το σύλλογο με 18 νίκες και 8 ήττες, όσες είχε συγκεντρώσει και ο Παναθηναϊκός. Βάσει των μεταξύ τους αποτελεσμάτων ο Απόλλων βρέθηκε να μειονεκτεί, κλείνοντας τη χρονιά στην 4η θέση της τελικής κατάταξης. Προπονητής ήταν για δεύτερη συνεχόμενη χρονιά ο Πολυμένης, ενώ κορυφαία σκόρερ αναδείχθηκε η Αμερικανίδα Τζοάννα Σόλβερσον (510 πόντοι σε 25 αγώνες, 20,40 κατά μ.ό.). Διακρίθηκαν επίσης οι Τζένιφερ Ντερέβγιανικ (321 πόντοι σε 23 αγώνες, 13,96 κατά μ.ό.), Αγγέλα Τομκάκη (294 πόντοι σε 25 αγώνες, 11,76 κατά μ.ό.) και Μάγδα Καραμπατζάκη (289 πόντοι σε 25 αγώνες, 11,56 κατά μ.ό.). Η Σόλβερσον ήταν επίσης η δεύτερη παραγωγικότερη σκόρερ του Πρωταθλήματος, πίσω μόνο από τη Ζωή Δημητράκου του Μεγάλου Αλεξάνδρου. Από την πλευρά της η Ντερέβγιανικ είχε την 3η καλύτερη επίδοση στις Ασίστ (93 σε 23 αγώνες, 4,04 κατά μ.ό.). Τέλος, σε ό,τι αφορά το θεσμό του Κυπέλλου, ο Απόλλων αγωνίστηκε μία φορά, στα πλαίσια της Β' Φάσης, όπου και ηττήθηκε με σκορ 75-65 εκτός έδρας από τον Άρη Χολαργού.
Η υψηλή θέση της ομάδας της Καλαμαριάς στην τελική βαθμολογία της επέτρεψε το επόμενο φθινόπωρο να δηλώσει συμμετοχή στην ευρωπαϊκή διοργάνωση του EuroCup (2ο επίπεδο στην ιεραρχία των πανευρωπαϊκών πρωταθλημάτων). Εντούτοις, μετά την πρώτη αγωνιστική το Νοέμβριο του 2009, το Διοικητικό Συμβούλιο του συλλόγου αποφάσισε ομόφωνα να αποσύρει τη συμμετοχή της ομάδας από το θεσμό λόγω των σοβαρών οικονομικών απαιτήσεων που προέκυπταν από την παρουσία της εκεί. Λίγο νωρίτερα ο Απόλλων είχε αγωνιστεί και για τη «Φάση των 16» του Κυπέλλου Ελλάδος, όπου και ηττήθηκε εντός έδρας από τις Εσπερίδες Καλλιθέας. Στην πορεία της χρονιάς η θέση του προπονητή πέρασε από τον Πολυμένη, στο Γιάννη Τσιμπή. Κατά την ολοκλήρωση του Πρωταθλήματος της Α1 Εθνικής της χρονιάς 2009-10 ο Απόλλων είχε συλλέξει 9 νίκες και 15 ήττες, όσες και ο Ολυμπιακός Βόλου που υπερτερούσε στα επόμενα κριτήρια κατάταξης. Εν τέλει ο σύλλογος της Καλαμαριάς βρέθηκε στην 11η θέση της βαθμολογίας (σε σύνολο 13 συλλόγων), με αποτέλεσμα να υποβιβαστεί. Τους περισσότερους πόντους για λογαριασμό της ομάδας συγκέντρωσαν οι Κλόι Κερ (133 πόντοι σε 9 αγώνες, 14,78 κατά μ.ό.), Τζένιφερ Ντερέβγιανικ (120 πόντοι σε 9 αγώνες, 13,33 κατά μ.ό.), Δήμητρα Τελίδου (264 πόντοι σε 22 αγώνες, 12,00 κατά μ.ό.) και Νικόλ Κάρτερ (142 πόντοι σε 12 αγώνες, 11,83 κατά μ.ό.). Επιπλέον η αθλήτρια Νέλλη Μπιμπίρη βρέθηκε στη 2η θέση των στατιστικών πινάκων των Κλεψιμάτων και των Κοψιμάτων για το σύνολο των αθλητριών του Πρωταθλήματος.
Δεκαετία 2010
Τον Ιούνιο του 2010 για τη θέση του πρώτου προπονητή προσελήφθη ο Ανδρέας Γαρέφης με αποστολή την επάνοδο της ομάδας στην Α1 Εθνική. Οι υποχρεώσεις της χρονιάς ξεκίνησαν στις αρχές του επόμενου φθινοπώρου από το Κύπελλο Ελλάδος, όπου ο σύλλογος έδειξε ανθεκτικότητα. Ξεκινώντας από την 1η Αγωνιστική της Α' Φάσης νίκησε εντός έδρας το Λασσάνη Κοζάνης με σκορ 69-39. Στη 2η Αγωνιστική επικράτησε ξανά, αυτή τη φορά εκτός έδρας απέναντι στον Παναθλητικό Συκεών, με το τελικό σκορ να διαμορφώνεται σε 49-58. Στην 3η Αγωνιστική ταξίδεψε στη Δράμα όπου νίκησε τους τοπικούς Τιτάνες με σκορ 61-66. Ο αποκλεισμός από το θεσμό ήρθε για τον Απόλλωνα στη «Φάση των 16», όπου και ηττήθηκε στα τέλη Οκτωβρίου εντός έδρας από τον Πανιώνιο με σκορ 74-94. Η λήξη της περιόδου 2010-11 βρήκε τον Απόλλωνα αήττητο Πρωταθλητή του Ομίλου Βορρά της Α2 Εθνικής με 22 νίκες σε ισάριθμους αγώνες. Παραγωγικότερη σκόρερ για λογαριασμό της ομάδας (και πέμπτη στο σύνολο του Ομίλου) αναδείχθηκε η Γιώτα Νικολαΐδου που συγκέντρωσε 289 πόντους.
Έχοντας επιστρέψει στην κορυφαία κατηγορία της ελληνικής γυναικείας καλαθοσφαίρισης για την περίοδο 2011-12, η ομάδα της Καλαμαριάς προσπάθησε να εδραιώσει την παρουσία της εκεί, χωρίς όμως το επιθυμητό αποτέλεσμα. Συγκεκριμένα τερμάτισε στην 11η και προτελευταία θέση της τελικής βαθμολογικής κατάταξης, με 2 νίκες και 20 ήττες, με αποτέλεσμα να κληθεί να αγωνιστεί σε διαδικασία Play-Outs προκειμένου να διασφαλίσει την παραμονή της. Εκεί διασταυρώθηκε με τον 8ο στην κατάταξη Άρη Θεσσαλονίκης απέναντι στον οποίο έπρεπε να συγκεντρώσει τρεις νίκες, λαμβάνοντας υπόψη πως οι δύο ομάδες μετέφεραν ήδη από μία νίκη από την Κανονική Περίοδο. Στον πρώτο μεταξύ τους αγώνα στο Αλεξάνδρειο οι «κιτρινόμαυρες» υπερασπίστηκαν την έδρα τους με το σκορ να διαμορφώνεται στο οριακό 53-52. Ο Απόλλων, ωστόσο, κατάφερε να ισοφαρίσει τη σειρά στην έδρα του με τελικό σκορ 52-45. Στον τρίτο και καθοριστικό αγώνα ο Άρης αναδείχθηκε νικητής με σκορ 63-56 σπρώχνοντας παράλληλα τον Απόλλωνα στην Α2 Εθνική. Σε ό,τι αφορά τη διοργάνωση του Κυπέλλου, ο τελευταίος εντάχθηκε απευθείας στη «Φάση των 16» όπου και αποκλείστηκε από τον Κρόνο Αγίου Δημητρίου με σκορ 47-68. Κορυφαία σκόρερ της ομάδας της Καλαμαριάς στην Κανονική Περίοδο αναδείχθηκε η Αμερικανίδα Βέρα Τζο Μπούστος (225 πόντοι σε 19 αγώνες, 11,84 κατά μ.ό.), ενώ διακρίθηκαν επίσης η Αμερικανίδα Ντενίζ Ουίλσον (66 πόντοι σε 4 αγώνες, 16,50 κατά μ.ό.) και οι Ελληνίδες Σοφία Βασιλειάδου (185 πόντοι σε 20 αγώνες, 9,25 κατά μ.ό.) και Κική Νικολαΐδου (147 πόντοι σε 17 αγώνες, 8,65 κατά μ.ό.). Στις αρχές Ιανουαρίου τον Γαρέφη είχε αντικαταστήσει ο μέχρι πρότινος βοηθός του, Αλέξης Μαυρίδης, με τον οποίο ολοκληρώθηκε η χρονιά.
Η χρονιά 2012-13 υπήρξε ιδιόρρυθμη οργανωτικά για την Α2 Εθνική, εφόσον την επόμενη θα μειώνονταν οι ομάδες που θα συμμετείχαν στην Α1 Εθνική. Ο Όμιλος Βορρά χωρίστηκε αρχικά σε δύο υποομίλους, με τον Απόλλωνα να αγωνίζεται στον πρώτο από αυτούς. Στο τέλος της Α' Φάσης βρέθηκε στην 5η θέση της βαθμολογίας, αποτυγχάνοντας να περάσει στην επόμενη φάση όπου πέρασαν σε κοινό όμιλο οι τρεις πρώτοι κάθε υποομίλου. Αν και η αγωνιστική πορεία του σταμάτησε εκεί, εν τέλει παρέμεινε στην κατηγορία. Στη διοργάνωση του Κυπέλλου αγωνίστηκε σε μόλις έναν αγώνα, γνωρίζοντας τον αποκλεισμό κατόπιν εντός έδρας ήττας από τους Τιτάνες Δράμας με σκορ 49-70. Καθήκοντα πρώτου προπονητή διατήρησε τη χρονιά αυτή ο Γιώργος Ατακτίδης, ο οποίος ανανέωσε το συμβόλαιό του και για την επόμενη.
Η επιστροφή της ομάδας της Καλαμαριάς στα γήπεδα το επόμενο φθινόπωρο αφορούσε την Α' Φάση του Κυπέλλου Ελλάδος. Εντούτοις, αγωνίστηκε σε μόλις έναν αγώνα, όπου και ηττήθηκε με σκορ 54-58 από τη Νίκη Λευκάδας, με αποτέλεσμα να αποκλειστεί. Το Πρωτάθλημα της Α2 Εθνικής επέστρεψε στην κανονικότητα την περίοδο 2013-14 με τον Απόλλωνα να λαμβάνει μέρος στα παιχνίδια του Ομίλου Βορρά, αντιμετωπίζοντας 11 αντιπάλους. Στο πλαίσιο αυτό συγκέντρωσε μέχρι την εκπνοή της χρονιάς 8 νίκες και 14 ήττας. Στην τελική βαθμολογική κατάταξη βρέθηκε στην 9η θέση, εκτός της ζώνης του υποβιβασμού.
Το Μάιο του 2014 ολοκληρώθηκε η συνεργασία του Απόλλωνα με το Γιώργο Ατακτίδη, ενώ τον διαδέχτηκε στο πόστο του προπονητή ο Παναγιώτης Νομικός. Τα πρώτα επίσημα παιχνίδια της ομάδας το επόμενο φθινόπωρο αφορούσαν όπως πάντα το Κύπελλο Ελλάδος. Στην 1η Αγωνιστική της Α' Φάσης ξεπέρασε επιτυχώς το εμπόδιο του Ναυάρχου Βότση με τελικό σκορ 35-68. Στη 2η Αγωνιστική γνώρισε την ήττα εντός έδρας από την Ολύμπια Λάρισας με σκορ 50-58 και συνεπώς αποκλείστηκε. Σε ό,τι αφορά το Πρωτάθλημα της Α2 Εθνικής της περιόδου 2014-15, ο Απόλλων εντάχθηκε στον Όμιλο Βορρά από κοινού με 11 ακόμη ομάδες. Η λήξη της Κανονικής Περιόδου τον βρήκε στην 6η θέση του τελικού βαθμολογικού πίνακα. Αναλυτικότερα, συγκέντρωσε 12 νίκες και 10 ήττες, έχοντας ισοβαθμίσει με τον Π.Α.Σ. Γιάννινα. Η ηπειρώτικη ομάδα, ωστόσο, τοποθετήθηκε υψηλότερα βάσει των μεταξύ τους αποτελεσμάτων.
Την επόμενη αγωνιστική περίοδο, 2015-16, καθήκοντα πρώτου προπονητή ανέλαβε ο Χρήστος Γκογκάκης. Οι ομάδες που διεκδίκησαν τον τίτλο του Πρωταθλητή Βορρά για την Α2 Εθνική ήταν και πάλι 12 στον αριθμό. Μετά την ολοκλήρωση των αγωνιστικών του υποχρεώσεων ο Απόλλων βρέθηκε στην 5η θέση της βαθμολογικής κατάταξης, έχοντας υπερτερήσει σε ισοβαθμία απέναντι στον Α.Ο. Σερρών. Αναλυτικότερα συγκέντρωσε 11 νίκες και 11 ήττες, εξασφαλίζοντας με άνεση την παραμονή του στην κατηγορία. Τους περισσότερους πόντους για λογαριασμό της ομάδας συγκέντρωσε η Βασιλική Καζαντζή (275 στον αριθμό), που ήταν η 10η καλύτερη επίδοση στο σύνολο των ομάδων του Ομίλου. Η ίδια αθλήτρια βρέθηκε, επίσης, στην 6η θέση στον στατιστικό πίνακα των τριπόντων του Ομίλου (30 στον αριθμό). Στη διοργάνωση του Κυπέλλου Ελλάδος η ομάδα της Καλαμαριάς αγωνίστηκε τρεις φορές τη χρονιά αυτή, όλες στα πλαίσια της Α' Φάσης. Αρχικά αγωνίστηκε εντός έδρας απέναντι στον Παναθλητικό Συκεών, τον οποίον νίκησε με τελικό σκορ 57-66. Ακολούθως υποδέχτηκε στην έδρα της τους Τιτάνες Δράμας, επικρατώντας με μεγάλη διαφορά, 79-59. Τελικά γνώρισε εκτός έδρας τον αποκλεισμό από την Ολύμπια Λάρισας με σκορ 67-53.
Το επόμενο φθινόπωρο ο σύλλογος επέστρεψε στις αγωνιστικές του υποχρεώσεις ξεκινώντας ως συνήθως από το Κύπελλο Ελλάδος. Στην πρεμιέρα απέκλεισε τον ανέτοιμο Α.Ο. Σερρών με το εμφατικό σκορ 18-55. Στην επόμενη αγωνιστική δυσκολεύτηκε περισσότερο νικώντας τελικά εκτός έδρας την Ολύμπια Λάρισας με σκορ 44-48. Τελικά ήταν η Πυλαία αυτή που ανέκοψε την πορεία του, αφού τον υποχρεώσε σε εκτός έδρας ήττα με σκορ 44-33. Σε ό,τι αφορά το Πρωτάθλημα της Α2 Εθνικής για την περίοδο 2016-17, τίποτα δεν διαφοροποιήθηκε στο διοργανωτικό κομμάτι. Αυτή τη φορά η ομάδα της Καλαμαριάς κατάφερε να σκαρφαλώσει μέχρι την 3η θέση της τελικής κατάταξης, έχοντας απολογισμό 16 νίκες και 6 ήττες στην Κανονική Περίοδο. Στην περίπτωση που για τον οποιοδήποτε λόγω προέκυπταν επιπλέον κενές θέσεις στην κορυφαία κατηγορία, κρίθηκε απαραίτητο να προκαθοριστεί μια σειρά προτεραιότητας για άνοδο μέσω διαδικασίας μπαράζ. Έτσι ο Απόλλων βρέθηκε αντιμέτωπος στο ουδέτερο Κλειστό Γυμναστήριο του Βόλου με το Σπόρτιγκ Αθηνών, την ομάδα που κατέλαβε την 3η θέση στον Όμιλο Νότου. Τελικά πήρε την προτεραιότητα ανόδου νικώντας με σκορ 44-41.
Πρόσωπα
Διακεκριμένες καλαθοσφαιρίστριες
Έμβλημα
Στο έμβλημα της ομάδας απεικονίζεται ο θεός της μουσικής, των τεχνών και του φωτός, Απόλλων, καθώς και το σύμβολό του, η λύρα.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2017-18, ο Μ.Γ.Σ. Απόλλων Καλαμαριάς λαμβάνει μέρος στο Πρωτάθλημα της Α2 Εθνικής Κατηγορίας Γυναικών που διοργανώνει η Ελληνική Ομοσπονδία Καλαθοσφαίρισης και ειδικότερα στον Όμιλο Βορρά.
Στα πλαίσια του θεσμού του Κυπέλλου Ελλάδος αντιμετώπισε αρχικά την Ασπίδα Ξάνθης απέναντι στην οποία επικράτησε εκτός έδρας με σκορ 49-67. Δεν κατάφερε, ωστόσο, να προκριθεί στη Β' Φάση, καθώς ηττήθηκε εκτός έδρας με σκορ 48-34 από τον Πανσερραϊκό.
Έδρα του συλλόγου είναι το Κλειστό Γυμναστήριο του Δημοτικού Αθλητικού Κέντρου Καλαμαριάς, χωρητικότητας 700 θεατών. Πρόεδρος του διοικητικού συμβουλίου είναι ο Αλέξανδρος Νεράντζης, γενικός αρχηγός ο Γιάννης Παυλίδης και έφορος του τμήματος ο Μιχάλης Μηλιάρας. Καθήκοντα πρώτου προπονητή διατηρεί από το Μάιο του 2015 ο Χρήστος Γκογκάκης με συνεργάτιδα από τον Ιούνιο του 2016 την Κατερίνα Καρακασίδου. Το ρόστερ του Απόλλωνα Καλαμαριάς για την αγωνιστική περίοδο 2017-18 συνθέτουν οι παρακάτω αθλήτριες:
Τμήματα υποδομής
Πολλά είναι τα επιτεύγματα του Απόλλωνα Καλαμαριάς και σε επίπεδο υποδομών. Στην τροπαιοθήκη του διαθέτει ένα Πανελλήνιο Πρωτάθλημα Νεανίδων, εκείνο του 1995, καθώς και τέσσερα Πανελλήνια Πρωταθλήματα Κορασίδων: 1990 · 1993 · 1995 · 2003.
Εξωτερικοί σύνδεσμοι
Καλαθοσφαιριση Γυναικων Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.ΚΑ.Σ.Θ. Κατηγορία:Ιδρύσεις ομάδων καλαθοσφαίρισης το 1969
Never Before
Το Never Before είναι τραγούδι του χαρντ ροκ συγκροτήματος Deep Purple και συμπεριλαμβάνεται στο δίσκο "Machine Head", ο οποίος κυκλοφόρησε τον Απρίλιο του 1972. Είναι το τέταρτο τραγούδι του δίσκου και το πρώτο το οποίο κυκλοφόρησε σαν σινγκλ, ακολουθούμενο μερικούς μήνες αργότερα από το "Smoke on the Water". Στη δεύτερη πλευρά του σινγκλ βρισκόταν το τραγούδι "When a Blind Man Cries".
Εμπορική επιτυχία
Το σινγκλ γνώρισε επιτυχία, αφού ανέβηκε στο βρετανικό Top-40 αλλά δεν ήταν αυτό το οποίο επιθυμούσε το συγκρότημα. Παρ' όλα αυτά, ανέβηκε στο Top-10 κάποιων ευρωπαϊκών τσαρτ, όπως της Δανίας, της Ιταλίας και της Ελβετίας.
Διασκευές
Το "Never Before" έχει διασκευαστεί από τον Γκάρι Μπάρντεν, το 2011, για τον δίσκο του "Rock 'n' Roll My Soul", ενώ το 1986 οι Ιταλοί Vanadium το συμπεριέλαβαν στο άλμπουμ τους "Born to Fight".
Θέσεις τσαρτ
Never Before (σινγκλ)
Επίσημη κυκλοφορία: 21 Μαρτίου 1972
Τα μέλη των Deep Purple
Το "Never Before" ηχογραφήθηκε από τη δεύτερη σειρά μελών του συγκροτήματος. Τα μέλη της ήταν τα εξής:
Εξωτερικοί σύνδεσμοι
Κατηγορία:Τραγούδια των Deep Purple Κατηγορία:Τραγούδια του 1972 Κατηγορία:Singles του 1972
Γλώσσα Μινανγκαμπάου
Η Μινανγκαμπάου (αυτωνύμιο: Baso Minang(kabau), ινδονησιακά: Bahasa Minangkabau) είναι Αυστρονησιακή γλώσσα που ομιλείται από τους Μινανγκαμπάου της Δυτικής Σουμάτρα, το δυτικό τμήμα του Ριάου, τη νότια αντιβασιλεία Ατσέχ, στο βόρειο τμήμα της Μπενγκούλου και του Τζάμπι και επίσης σε διάφορες πόλεις σε όλη την Ινδονησία από μετανάστες Μινανγκαμπάου. Η γλώσσα είναι επίσης lingua franca στη δυτική παράκτια περιοχή της επαρχίας της Βόρειας Σουμάτρα, και χρησιμοποιείται ακόμη και σε μέρη του Ατσέχ, όπου η γλώσσα ονομάζεται Ανέουκ Τζαμέε. Ομιλούνται επίσης σε κάποια μέρη της Μαλαισίας, ειδικά στο Νεγκέρι Σεμπιλάν.
Λόγω της μεγάλης γραμματικής ομοιότητας μεταξύ των Μινανγκαμπάου και των Μαλαϊκών, υπάρχει κάποια διαμάχη σχετικά με τη σχέση μεταξύ των δύο γλωσσών. Κάποιοι βλέπουν τη Μινανγκαμπάου ως διάλεκτο των Μαλαϊκών, που είναι μία από τις κύριες ποικιλίες της Μαλαισιακής γλώσσας που ομιλείται στη πολιτεία Νεγκέρι Σεμπιλάν, ενώ άλλοι βλέπουν την Μινανγκαμπάου ως ξεχωριστή Μαλαϊκή γλώσσα. δεξιά|μικρογραφία|Η γλώσσα Μινανγκαμπάου στην αραβική γραφή σε βασιλική σφραγίδα των Μινανγκαμπάου του 19ου αιώνα
Μαλαισία
Εκτός από Ινδονησία, η Μινανγκαμπάου ομιλείται επίσης στη Μαλαισία, από κάποιους απογόνους μεταναστών από την περιοχή Μινάνγκ στη Σουμάτρα (Ρανάχ Μινάνγκ, Τανάχ Μινάνγκ, ή Γη των Μινάνγκ). Σημαντικός αριθμός πρώτων μεταναστών που εγκαταστάθηκαν σε αυτό που είναι γνωστό ως η σημερινή πολιτεία της Μαλαισίας Νεγκέρι Σεμπιλάν. Τα Μαλαϊκά του Νεγκέρι Σεμπιλάν είναι γνωστή ως Μπαχάσο Νογκορί / Μπάσο Νογκογκί. Οι πιο πρόσφατοι μετανάστες είναι γνωστοί ως Μινάνγκ.
Διάλεκτοι
Η γλώσσα Μινανγκαμπάου έχει πολλές διαλέκτους, που μερικές φορές διαφέρουν μεταξύ των κοντινών χωριών (π. χ. που χωρίζονται από ένα ποτάμι). Οι διάλεκτοι είναι οι Ράο Μαπάτ Τουνγκούλ, Μουάρο Σουνγκάι Λόλο, Παγιακουμπούχ, Πανγκαλάν-Λουμπούκ Αλάι, Αγκάμ-Τανάχ Ντατάρ, Παντσουνγκσοάλ, Κοτομπάρου, Σουνγκάι Μπεντούνγκ Άιρ και Καρανγκανγιάρ. Στην καθημερινή επικοινωνία μεταξύ των Μινανγκαμπάου από διαφορετικές περιοχές, η διάλεκτος Αγκάμ-Τανάχ Ντατάρ (Μπάσο Παντάνγκ ή Μπάσο Ουράνγκ Αουάκ, που σημαίνει η (των ανθρώπων) γλώσσα μας") χρησιμοποιείται συχνά και έχει γίνει ένα είδος προτύπου.
Η γλώσσα Ταπάν, που μιλιέται στην πόλη του Ταπάν στο νότιο μέρος της επαρχίας Δυτικής Σουμάτρας, είναι ένα πρόσφατα ανακαλυμμένη Μαλαϊκή γλώσσα η οποία έχει προταθεί ως σχετιζόμενη αλλά δεν είναι μέρος των Μινανγκαμπάου. Μαζί, τα Ταπάν και τα Μινανγκαμπάου θα σχηματίσουν μια Ευρύτερη Υποομάδα Μινανγκαμπάου. Οι δύο γλώσσες, οι Ταπάν και Μούκο-Μούκο σχηματίζουν την Λουνανγκική υποομάδα της Μινανγκικής (Ευρύτερη Μινανγκαμπάου) γλωσσικής ομάδας.
Η Μινανγκική υποομάδα χαρακτηρίζεται από τις ακόλουθες αλλαγές ήχων τελικής λέξης.
Φωνήεντα και σύμφωνα
Η φωνολογία και η ορθογραφία της Μινανγκαμπάου παρατίθενται παρακάτω :
Περαιτέρω ανάγνωση
Κατηγορία:Συγκολλητικές γλώσσες Κατηγορία:Γλώσσες της Ινδονησίας Κατηγορία:Γλώσσες της Μαλαισίας
ΕΣΑμεΑ
Η Συνομοσπονδία ιδρύθηκε το 1989 από οργανώσεις ατόμων με αναπηρία και των οικογενειών τους προκειμένου να υπερασπιστεί θέματα κοινού ενδιαφέροντος για όλες τις κατηγορίες αναπηρίας και να αποτελέσει έναν ανεξάρτητο και ισχυρό φορέα εκπροσώπησης των ατόμων με αναπηρία και των οικογενειών τους στην ελληνική Πολιτεία και κοινωνία.
Η αποστολή της Συνομοσπονδίας
Η Συνομοσπονδία είναι ιδρυτικό μέλος του Ευρωπαϊκού Φόρουμ Ατόμων με Αναπηρία (European Disability Forum) που αποτελεί την πιο αντιπροσωπευτική οργάνωση του ευρωπαϊκού αναπηρικού κινήματος, εκπροσωπώντας πάνω από 80 εκατομμύρια ευρωπαίους πολίτες με αναπηρία στο διάλογο με τα θεσμικά όργανα της Ευρωπαϊκής Ένωσης. Το Φόρουμ με τη σειρά του συμμετέχει ενεργά στη Διεθνή Συμμαχία για την Αναπηρία (International Disability Alliance), μέσω της οποίας εκπροσωπούνται ένα δισεκατομμύριο πολίτες με αναπηρία από ολόκληρο τον κόσμο. Η συμμετοχή της Ε.Σ.Α. με Α. στο ευρωπαϊκό και, μέσω αυτού, στο παγκόσμιο αναπηρικό κίνημα διασφαλίζει όχι μόνο την καθημερινή ενημέρωσή της - και ως εκ τούτου και των φορέων μελών της - επί των πιο πρόσφατων ευρωπαϊκών και διεθνών εξελίξεων στα ζητήματα αναπηρίας, αλλά και την ενεργή συμμετοχή της στη διαμόρφωσή τους.
Η Ε.Σ.Α. με Α. κατέχει τη θέση του Κοινωνικού Εταίρου της ελληνικής Πολιτείας σε ζητήματα που αφορούν άμεσα ή έμμεσα στα άτομα με αναπηρία, διαθέτει διαχειριστική επάρκεια Β΄ και Γ΄ Τύπου για την υλοποίηση Έργων συγχρηματοδοτούμενων από την Ευρωπαϊκή Ένωση και έχει οριστεί ως φορέας παροχής «Δια Βίου Μάθησης». Επιπρόσθετα, διαθέτει ένα ευρύ δίκτυο δευτεροβάθμιων φορών - μελών σ’ ολόκληρη τη χώρα που μαζί με τους πρωτοβάθμιους φορείς - μέλη τους ανέρχονται σε πάνω από 400. Το δίκτυο αυτό της δίνει τη δυνατότητα αφενός να γνωρίζει σε τοπικό, περιφερειακό και εθνικό επίπεδο, τις ανάγκες και τα προβλήματα που αντιμετωπίζουν σε όλους τους τομείς της ζωής τους τα άτομα με αναπηρία και οι οικογένειές τους, αφετέρου να παρεμβαίνει άμεσα όπου και όταν απαιτείται.
Η δράση της Συνομοσπονδίας
Η Ε.Σ.Α. με Α. στο πλαίσιο της αποστολής της και με βάση τις θεμελιώδεις αξίες της:
Οι Αρχές του κινήματος
Οι αρχές στις οποίες βασίζεται η Συνομοσπονδία είναι οι εξής:
Αρχή της αυτο - εκπροσώπησης
Η Συνομοσπονδία διασφαλίζει οι αποφάσεις να λαμβάνονται από τα ίδια τα άτομα με αναπηρία ή τους γονείς τους, σε περίπτωση που τα ίδια τα άτομα δεν μπορούν να εκπροσωπήσουν τον εαυτό τους.
Αρχή της συμμετοχής
Η Συνομοσπονδία υποστηρίζει το δικαίωμα των ατόμων με αναπηρία και των οικογενειών τους να συμμετέχουν πλήρως στα κέντρα λήψης αποφάσεων μέσω των αντιπροσωπευτικών τους οργανώσεων. Βασική αρχή που τη διέπει: "Τίποτα που να αφορά στα άτομα με αναπηρία χωρίς τα άτομα με αναπηρία".
Αρχή της αλληλεγγύης
Η Συνομοσπονδία εργάζεται με στόχο την οικοδόμηση ενός ισχυρότερου και πιο ενωμένου αναπηρικού κινήματος, με ιδιαίτερη προσοχή στα άτομα με βαριές και πολλαπλές αναπηρίες και στα άτομα που υφίστανται πολλαπλές διακρίσεις.
Αρχή της εταιρικότητας
Η Συνομοσπονδία δίνει ιδιαίτερη έμφαση στη συνεργασία με τους Κοινωνικούς Εταίρους και με τις οργανώσεις της Κοινωνίας των Πολιτών. Η σύναψη στενότερων σχέσεων με οργανώσεις που έχουν κοινούς στόχους αποτελεί σημαντική προϋπόθεση για την προώθηση των δικαιωμάτων ιδιαίτερα ευάλωτων ομάδων - πληθυσμού, όπως είναι οι νέοι με αναπηρία, τα άτομα με βαριά αναπηρία, οι γυναίκες με αναπηρία, οι μητέρες των ατόμων με βαριά αναπηρία, οι μετανάστες με αναπηρία.
Η Διοικητική Δομή της Συνομοσπονδίας
Η Εθνική Συνομοσπονδία Ατόμων με Αναπηρίες διοικείται από άτομα με αναπηρίες και από γονείς ατόμων με αναπηρίες που δεν είναι σε θέση να εκπροσωπήσουν τον εαυτό τους. Η Συνομοσπονδία με τη δομή και τη σύνθεση της διασφαλίζει το σεβασμό στην ποικιλομορφία των διαφορετικών κατηγοριών αναπηρίας.
Πανελλαδικό Συνέδριο
Κυρίαρχο όργανο της Συνομοσπονδίας είναι το Πανελλαδικό Συνέδριο των Αντιπροσώπων των Ομοσπονδιών και Σωματείων της δύναμης της. Αυτό αποφασίζει για όλα τα ζητήματα που αφορούν στη Συνομοσπονδία.
Το Γενικό Συμβούλιο
Το Γενικό Συμβούλιο, το οποίο εκλέγεται κάθε τέσσερα χρόνια από το Πανελλαδικό Συνέδριο, είναι το καταστατικό όργανο που διοικεί τη Συνομοσπονδία και αποτελείται από σαράντα εννέα (49) μέλη, εκ των οποίων τα εικοσιένα (21) είναι άτομα με αναπηρίες και τα δεκαπέντε (15) είναι γονείς ατόμων με αναπηρίες, τα δεκατρία (13) άτομα με αναπηρία - εκπρόσωποι των Περιφερειών της χώρας».
Η Εκτελεστική Γραμματεία
Η Εκτελεστική Γραμματεία εκλέγεται από το Γενικό Συμβούλιο και αποτελείται από δεκαπέντε (15) μέλη. Τα μέλη αυτά είναι άτομα με αναπηρίες καθώς και γονείς ατόμων με αναπηρίες. Η δικαιοδοσία της Εκτελεστικής Γραμματείας συνοψίζεται κυρίως στην εκτέλεση των αποφάσεων του Γενικού Συμβουλίου και κατά συνέπεια έχει την ευθύνη λειτουργίας της Συνομοσπονδίας.»
Φορείς-Μέλη της Συνομοσπονδίας
Η Συνομοσπονδία διαθέτει ένα ευρύ δίκτυο δευτεροβάθμιων φορών - μελών σ’ ολόκληρη τη χώρα που μαζί με τους πρωτοβάθμιους φορείς - μέλη τους ανέρχονται σε πάνω από 400. Το δίκτυο αυτό της δίνει τη δυνατότητα αφενός να γνωρίζει σε τοπικό, περιφερειακό και εθνικό επίπεδο, τις ανάγκες και τα προβλήματα που αντιμετωπίζουν σε όλους τους τομείς της ζωής τους τα άτομα με αναπηρία και οι οικογένειές τους, αφετέρου να παρεμβαίνει άμεσα όπου και όταν απαιτείται. Οι Δευτεροβάθμιοι φορείς - μέλη της ΕΣΑμεΑ χωρίζονται στις παρακάτω κατηγορίες:
Εκλογοαπολογιστικό Συνέδριο της Συνομοσπονδίας
Είναι το κυρίαρχο όργανο της Συνομοσπονδίας, το οποίο αποφασίζει για όλα τα ζητήματα που αφορούν στη Συνομοσπονδία και για οποιοδήποτε θέμα δεν προβλέπεται από το Καταστατικό της. Το Εκλογοαπολογιστικό Συνέδριο συγκαλείται κάθε τρία χρόνια που λήγει και η θητεία της Διοίκησης.
Εκπροσώπηση-Παρουσία της Συνομοσπονδίας
Η θεσμοθέτηση και η στήριξη μόνιμων διαδικασιών διαβούλευσης και διαλόγου σε όλα τα επίπεδα λήψης αποφάσεων της Πολιτείας καθιστά τα άτομα με αναπηρία σε θέση, διαμέσου της αντιπροσωπευτικής τους οργάνωσης, να συνεισφέρουν στο σχεδιασμό, την εφαρμογή, την παρακολούθηση και την αξιολόγηση όλων των δράσεων. Το αναπηρικό κίνημα επιδιώκει τη διαμόρφωση νέων όρων και προϋποθέσεων διαλόγου με την Πολιτεία και τις άλλες δημόσιες και κοινωνικές αρχές, έτσι ώστε ο κοινωνικός και πολιτικός του ρόλος να αναβαθμιστεί με στόχο την προώθηση και την ένταξη της διάστασης της αναπηρίας σε όλα τα επίπεδα λήψης αποφάσεων. Η βασική αρχή «Τίποτα για τα άτομα με αναπηρία χωρίς τα άτομα με αναπηρία» είναι η αναγκαία βάση ανάπτυξης ουσιαστικού διαλόγου για την αποτελεσματική αντιμετώπιση των διακρίσεων, της άνισης μεταχείρισης και του κοινωνικού αποκλεισμού που βιώνουν τα άτομα με αναπηρία. Σήμερα η Εθνική Συνομοσπονδία Ατόμων με Αναπηρία συμμετέχει, μεταξύ άλλων:
Άδωνις Α. Κύρου
Ο Άδωνις Κύρου (18 Οκτωβρίου 1923 - 4 Νοεμβρίου 1985) ήταν Έλληνας σκηνοθέτης, συγγραφέας, σεναριογράφος, κριτικός και θεωρητικός του κινηματογράφου. Θεωρείται, παγκόσμια, ο σπουδαιότερος μελετητής και θεωρητικός του υπερρεαλισμού στον κινηματογράφο. Ήταν επίσης παγκόσμια γνωστός με το ψευδώνυμο Ado Kyrou.
Βιογραφία
Γεννήθηκε το 1923 στην Αθήνα. Σε νεαρή ηλικία συμμετείχε στο λαϊκό κίνημα της εποχής, ενώ στην κατοχή ανέπτυξε αντιστασιακή δράση στον ΕΛΑΣ σπουδάζουσας. Θεωρήθηκε o ηθικός αυτουργός της δολοφονίας του Κίτσου Μαλτέζου της δεξιάς αντιστασιακής οργάνωσης Ρ.Α.Ν. με αποτέλεσμα να οργανωθεί απόπειρα δολοφονίας του ως αντίποινα. Τραυματίστηκε και διασώθηκε από προσωπική παρέμβαση του Ιωάννη Ράλλη. Mετά την δολοφονία κατέφυγε με δικά του μέσα στο Παρίσι. Λανθασμένα έχει επικρατήσει η εντύπωση ότι υπήρξε επιβάτης του Ματαρόα. Ήλθε στην Ελλάδα αφού είχε παραγραφεί το αδίκημα για τον φόνο του Κίτσου Μαλτέζου. Εδώ γύρισε και το περίφημο «Μπλόκο», για το οποίο βραβεύτηκε στο φεστιβάλ Θεσσαλονίκης (1965). Πέθανε στο Παρίσι στις 14/11/1985. Οι αριστερές του πεποιθήσεις τον ώθησαν στο να ενταχθεί για ένα μικρό διάστημα στο Κομμουνιστικό Κόμμα Ελλάδας, από το οποίο διαγράφηκε σύντομα, μαζί με τον Κώστα Παπαϊωάννου και τη Μιμίκα Κρανάκη.
Μεταπολεμικά, πραγματοποίησε σπουδές στη λογοτεχνία και τη δημοσιογραφία, ενώ ταυτόχρονα έγραφε με ψευδώνυμο σε εφημερίδες σχετικά με διάφορα πολιτιστικά νέα. Συνδέθηκε με αρκετούς σπουδαίους υπερρεαλιστές των τεχνών, όπως ο Αντρέ Μπρετόν. Έχει γράψει 9 βιβλία, μεταξύ των οποίων το εμβληματικό «Ο σουρρεαλισμός στον κινηματογράφο».
Παραπομπές
Κατηγορία:Έλληνες σκηνοθέτες Κατηγορία:Έλληνες συγγραφείς Κατηγορία:Έλληνες σεναριογράφοι Κατηγορία:Μέλη του ΕΛΑΣ Κατηγορία:Γάλλοι σκηνοθέτες κινηματογράφου
Ζαν Β΄ Λε Μενγκρ
μικρογραφία|Ο Μπουσικώ προσεύχεται στην [[Αγία Αικατερίνη η Μεγαλομάρτυς|Αγία Αικατερίνη.]] Ο Ζαν Β΄ Λε Μαινγκρ (Jean II Le Maingre, στην παλαιά γαλλική : Jehan le Meingre), επίσης γνωστός ως Μπουσικώ (Boucicaut) (28 του Αυγούστου του 1366 - 21 Ιουνίου του 1421), ήταν Γάλλος ιππότης που έχει απεικονιστεί ως  πρότυπο της ιπποσύνης. Φημισμένος για τη στρατιωτική του ικανότητα, έγινε στρατάρχης της Γαλλίας.
Ήταν γιος του ομώνυμου Ζαν Α΄ Λε Μαινγκρ, που είχε κι αυτός το επώνυμο Μπουσικώ, και είχε τον τίτλο του στρατάρχη της Γαλλίας. Ο Ζαν ο νεότερος έγινε υπηρέτης στην αυλή του Καρόλου Ε΄ της Γαλλίας, προσκολλημένος στον Δελφίνο, που αργότερα θα ανέβαινε στο θρόνο ως Κάρολος Στ. Σε ηλικία 12 ετών συνόδευσε τον Λουδοβίκο Β΄, δούκα της Μπουρμπόν, σε εκστρατεία εναντίον της Νορμανδίας. Στην ηλικία των 16 ετών χρίστηκε ιππότης από τον Λουδοβίκο την παραμονή της μάχης του Ροσμπέκε (Roosebeke) (27 Νοεμβρίου 1382). Το 1383 άρχισε το πρώτο από τα ταξίδια του, που έμελλαν να διαρκέσουν παραπάνω από είκοσι χρόνια της ζωής του.
Το 1384 ανέλαβε το πρώτο του ταξίδι στην Πρωσία, προκειμένου να βοηθήσει το τευτονικό τάγμα στον πόλεμο εναντίον των ειδωλολατρών Λιθουανών, οι οποίοι έμελλε να προσηλυτιστούν στον Ρωμαιοκαθολικισμό το 1386. Μετά από εκστρατείες εναντίον των Μαυριτανών στην Ισπανία και εναντίον της Τουλούζης στη Γαλλία, συνόδεψε τον δούκα της Μπουρμπόν, αυτή τη φορά στην Ισπανία, η οποία είχε γίνει δεύτερο πεδίο μάχης του Εκατονταετούς Πολέμου. Από εκεί ταξίδεψε για δύο χρόνια στην χερσόνησο του Αίμου, την Εγγύς Ανατολή και τους Αγίους Τόπους, με την συντροφιά του φίλου Ρενώ ντε Ρουά (Renaud de Roye) και αργότερα με τον Φίλιππο του Αρτουά, Κόμη του Eu. Εκεί ο ίδιος και οι σύντροφοί του συνέθεσαν το Βιβλίο με τις Εκατό Μπαλάντες (Livre des Cent Ballades), μια ποιητική υπεράσπιση του άσπιλου ιππότη, κεντρικής μορφής του πολιτισμού της ιπποσύνης, το οποίο, κατά την άποψη του μεσαιωνολόγου Johan Huizinga, έρχεται σε απόλυτη αντίθεση με τα γεγονότα της στρατιωτικής σταδιοδρομίας του Μπουσικώ.
Το 1390, ενώ η Ανακωχή του Λέλινγκεμ (Truce of Leulinghem) είχε διακόψει προσωρινά τον πόλεμο με την Αγγλία, ο Μπουσικώ και δύο άλλοι Γάλλοι ιππότες διοργάνωσαν το τουρνουά του Αγίου Ινγκλεβέρ (Saint-Inglevert), στο οποίο αγωνίστηκε μαζί με δύο συντρόφους του εναντίον Άγγλων ιπποτών. Ο Μπουσικώ κατάφερε να ρίξει από το άλογο τρεις από τους δεκαοκτώ αντιπάλους του. Την επόμενη χρονιά ταξίδεψε για τρίτη φορά στη Πρωσία. Λόγω των εξαιρετικών υπηρεσιών του στον πόλεμο εναντίον των ειδωλολατρών στη Λιβόνια και την Πρωσία, ονομάστηκε στρατάρχης της Γαλλίας στις 25 Δεκεμβρίου 1391 από τον Κάρολο ΣΤ' στον καθεδρικό ναό του Αγίου Μαρτίνου στην Τουρ.
Το 1396 έλαβε μέρος στην κοινή γαλλο-ουγγρική σταυροφορία εναντίον των Οθωμανών, η οποία υπέστη βαριά ήττα στις 28 Σεπτεμβρίου στη μάχη της Νικοπόλεως. Συνελήφθη αιχμάλωτος του οθωμανού σουλτάνου Βαγιαζίτ Α΄, αλλά, σε αντίθεση με πολλούς από τους συντρόφους του, διέφυγε την εκτέλεση και τελικά απελευθερώθηκε με εξαγορά (που κόστισε 150.000 λίβρες). Το 1399 ίδρυσε το Ιπποτικό Τάγμα του Πράσινου Θυρεού με την Λευκή Αρχόντισσα (Emprise de l'Escu vert à la Dame Blanche), μια ομάδα δεκατριών ιπποτών εμπνευσμένων από το ιδεώδες του αυλικού έρωτα (amour courtois): «Θα μπορούσε κανείς να υποθέσει ότι ο Μπουσικώ είχε θεραπευτεί από όλες τις ιπποτικές αυταπάτες μετά την καταστροφή της Νικόπολης», παρατήρησε ο Huizinga.
Λίγο αργότερα ο αυτοκράτορας Μανουήλ Β´ Παλαιολόγος ζήτησε και πάλι βοήθεια από τη χριστιανική Ευρώπη. Ο Κάρολος ΣΤ΄ ανέθεσε στον Μπουσικώ την αποστολή σωτηρίας της αυτοκρατορίας και του παρείχε 1.200 άνδρες. Ο Μπουσικώ, ως ναύαρχος, αποβιβάστηκε με έξι πλοία στην Κωνσταντινούπολη το καλοκαίρι του 1399 και πραγματοποίησε άθλους, «επιβάλλοντας τον τρόμο των όπλων του», πραγματοποιώντας επιδρομές στην ανατολική ακτή του Βοσπόρου.
Το 1401, χάρη στα στρατιωτικά του επιτεύγματα και τις γνώσεις του από την Ανατολή, διορίστηκε Γάλλος κυβερνήτης της Γένοβας, η οποία είχε περιέλθει στον Κάρολο ΣΤ' το 1396. Το 1403 βρέθηκε στην Κύπρο, για να υπερασπιστεί την Αμμόχωστο, γενουατική κτήση, από την απειλή του βασιλιά της Κύπρου. Ο Μπουσικώ κατάφερε να αποτρέψει επιτυχώς μια επίθεση του βασιλιά Ιανού της Κύπρου, ο οποίος προσπάθησε να ανακαταλάβει την πόλη της Αμμοχώστου. Στη συνέχεια ο Μπουσικώ θέλησε να επιτεθεί στην Αλεξάνδρεια, αλλά τον εμπόδισαν να αποβιβαστεί οι δυσμενείς άνεμοι. Αντ’ αυτού κινήθηκε προς την Τρίπολη, την οποία απέτυχε να καταλάβει με μεγάλο κόστος. Έπειτα επιτέθηκε νότια στην Μπατρούν, την οποία έκαψε και λεηλάτησε, και μετά στη Βηρυτό, στις 10 Αύγουστου του 1403, την οποία επίσης λεηλάτησε, κυριεύοντας 500 φορτία μπαχαρικών αξίας 30.000 δουκάτων, που τα απέσπασε από τις εκεί βενετικές αποθήκες. Στη συνέχεια επιχείρησε να επιτεθεί στη Σιδώνα και μετά στη Λατάκια, οι οποίες προέβαλαν και οι δύο αντίσταση χάρη στην ισχυρή φρουρά τους, υποχρεώνοντάς τον να επιστρέψει περί τα τέλη Αυγούστου στην Αμμόχωστο. Τελικά τον Σεπτέμβριο εγκαταστάθηκε στη Ρόδο, απ’ όπου απέστειλε 500 άνδρες με δύο μεγάλα πλοία οι οποίοι προσπάθησαν μάταια να καταλάβουν την Αλεξάνδρεια.
Κατά την επιστροφή του νικήθηκε από τους Βενετούς στη ναυμαχία της Μεθώνης στις 7 Οκτωβρίου 1403. Εντέλει, μετά από αγώνες στη Μεσόγειο, οι Γενουάτες απελευθερώθηκαν από τη γαλλική κυριαρχία το 1409.
Ο Μπουσικώ επέστρεψε στη Γαλλία και συμμετείχε στην σύρραξη μεταξύ Βουργουνδών και Ορλεάνης. Μαζί με τον πατέρα του, Ζαν λε Μαινγκρ, και τον λόγιο Ζαν Γκερσόν τάχθηκαν με το μέρος της Κριστίν ντε Πιζάν στη λεγόμενη «Διαμάχη του Ρόδου» που καυτηρίαζε τον μισογυνισμό της μεσαιωνικής και αρχαίας λογοτεχνίας, δημιουργώντας ένα άτυπο «τάγμα» για «την υπεράσπιση της τιμής των γυναικών».
Το 1413 πέθανε ο πατέρας του και τον Απρίλιο της ίδιας χρονιάς ο Μπουσικώ, βάσει του τίτλου της συζύγου του Αντουανέτας, ανακηρύχθηκε υποκόμης της Τουρέν. Στη μάχη του Αζενκούρ το 1415, παρότι διαφωνούσε με το να δοθει μάχη, ηγείτο της γαλλικής εμπροσθοφυλακής, αλλά αιχμαλωτίστηκε από τους Άγγλους και πέθανε έξι χρόνια αργότερα στο Γιορκσάιρ. Τάφηκε στον καθεδρικό ναό της Τουρ, στο παρεκκλήσι της οικογένειάς του, με τον επιτάφιο "Μέγας Κοντόσταβλος του Αυτοκράτορα και της Αυτοκρατορίας της Κωνσταντινουπόλεως".
Τα απομνημονεύματά του, γνωστά με τον τίτλο Βίβλος των Άθλων του καλού άρχοντα Ζαν Λε Μαινγκρ, επιλεγομένου Μπουσικώ (Livre des faicts du bon messire Jean le Maingre, dit Boucicaut) σώζονται γραμμένα είτε από τον ίδιο είτε με τις οδηγίες του.
Βιβλιογραφία
Κατηγορία:Πρόσωπα των Βόρειων Σταυροφοριών Κατηγορία:Πρόσωπα του Εκατονταετούς Πολέμου Κατηγορία:Στρατάρχες της Γαλλίας
Παρατηρητήριο γειτονιάς
δεξιά|μικρογραφία| Πινακίδα παρατηρητηρίου της γειτονιάς κοντά στο Picayune, Mississippi, [[Ηνωμένες Πολιτείες Αμερικής|Ηνωμένες Πολιτείες . Πολλές πινακίδες των ΗΠΑ φέρουν την εικόνα "Μπόρις ο διαρρήκτης", ένας χαρακτήρας με σήμα κατατεθέν της Εθνικής Ένωσης Σερίφηδων . ]] μικρογραφία| Σημείο παρακολούθησης γειτονιάς, Combat Force Assistance (Νότια Αφρική) Το παρατηρητήριο της γειτονιάς (αγγλ. Neighborhood Watch), ονομαζόμενο επίσης παρατηρητήριο εγκλήματος/εγκληματικότητας και παρακολούθηση γειτονιάς είναι σε αρκετές χώρες του κόσμου, οργανωμένη ομάδα πολιτών αφιερωμένη στην πρόληψη του εγκλήματος και των βανδαλισμών σε μια γειτονιά.
Ο στόχος του παρατηρητηρίου της γειτονιάς περιλαμβάνει την εκπαίδευση των κατοίκων μιας κοινότητας σχετικά με την ασφάλεια. Ωστόσο, όταν υπάρχει υποψία εγκληματικής δραστηριότητας, τα μέλη ενθαρρύνονται να αναφέρονται στις αρχές και να μην παρεμβαίνουν.
Στις Ηνωμένες Πολιτείες, το παρατηρητήριο γειτονιάς βασίζεται στην ιδέα του παρατηρητηρίου πόλης από την.
Οργάνωση
δεξιά|μικρογραφία| Πινακίδα που δηλώνει περιοχή παρακολούθησης γειτονιάς στην [[Καμπέρα, ACT, Αυστραλία .]] Ένα παρατηρητήριο γειτονιάς μπορεί να οργανωθεί ως ξεχωριστή ομάδα ή μπορεί απλώς να είναι μέλος ενός συλλόγου γειτονιάς ή άλλης κοινότητας.
Τα παρατηρητήρια γειτονιάς δεν είναι οργανισμοί επαγρύπνησης. Όταν υποπτεύονται εγκληματικές δραστηριότητες, τα μέλη ενθαρρύνονται να επικοινωνούν με τις αρχές και να μην παρεμβαίνουν.
Άλλα προγράμματα παρόμοια με το Neighborhood Watch περιλαμβάνουν το Operation Identification, ένα πρόγραμμα πρόληψης διάρρηξης ενός πολίτη για χρήση σε σπίτια και επιχειρήσεις που αναπτύχθηκε στις Ηνωμένες Πολιτείες κατά τη δεκαετία του 1960.
Στις Ηνωμένες Πολιτείες
δεξιά|μικρογραφία| Όρια ταχύτητας και πινακίδες παρακολούθησης γειτονιάς στο Ντάραμ (Durham), Βόρεια Καρολίνα, [[Ηνωμένες Πολιτείες Αμερικής|Ηνωμένες Πολιτείες .]] Το σημερινό αμερικανικό σύστημα παρατηρητηρίου γειτονιάς άρχισε να αναπτύσσεται στα τέλη της δεκαετίας του 1960 ως απάντηση στον βιασμό και τη δολοφονία της Kitty Genovese στο Κουίνς (Queens) της Νέας Υόρκης. Οι άνθρωποι εξοργίστηκαν μετά από ψευδείς αναφορές ότι δώδεκα μάρτυρες δεν έκαναν τίποτα για να σώσουν την Genovese ή να συλλάβουν τον δολοφόνο της. Εμπνευσμένες εν μέρει από το έργο του Jane Jacobs The Death and Life of Great American Cities (Ο Θάνατος και η Ζωή των Μεγάλων Αμερικανικών Πόλεων) (1961), το οποίο δήλωσε ότι οι Αμερικανοί πρέπει να έχουν τα μάτια τους ανοιχτά στους δρόμους και να συνδέονται μεταξύ τους στις γειτονιές τους, εθνικές υπηρεσίες επιβολής του νόμου ξεκίνησαν πιέζοντας τα μέλη των κοινοτήτων να εμπλακούν περισσότερο στην αναφορά εγκλημάτων σε τοπικό επίπεδο. Ορισμένοι ντόπιοι πολίτες σχημάτισαν ομάδες για να παρακολουθούν τις γειτονιές τους και να προσέχουν τυχόν ύποπτες δραστηριότητες στις περιοχές τους. Λίγο αργότερα, η Εθνική Ένωση Σερίφηδων ξεκίνησε μια συντονισμένη προσπάθεια το 1972 για να αναζωογονήσει την προσπάθεια της "ομάδας παρακολούθησης" σε εθνικό επίπεδο. Κατά τη διάρκεια των πρώτων ετών του προγράμματος, η παρακολούθηση γειτονιάς λειτούργησε κυρίως ως ενδιάμεσος μεταξύ των τοπικών υπηρεσιών επιβολής του νόμου και των γειτονιών, για να διαβιβάσει πληροφορίες σχετικά με διαρρήξεις και κλοπές σε συγκεκριμένες γειτονιές. Σύντομα στη συνέχεια, το παρατηρητήριο της γειτονιάς ενεπλάκη περισσότερο και συνεργάστηκε με τις υπηρεσίες επιβολής του νόμου για να αναφέρει και άλλα είδη εγκλημάτων.
Στο Καζακστάν
Τον Αύγουστο του 2011, οι αστυνομικές και δημοτικές αρχές στην πόλη Petropavl, το διοικητικό κέντρο της επαρχίας του Βόρειου Καζακστάν, εισήγαγαν την έννοια του «παρατηρητηρίου της γειτονιάς». Έχοντας μελετήσει το αντίστοιχο μοντέλο της Εσθονίας, ο αρχηγός της αστυνομίας αυτής της επαρχίας δημιούργησε ένα ειδικό γραφείο αποτελούμενο από 24ωρη τηλεφωνική γραμμή που λειτουργούσε από πολίτες για να ανταποκρίνεται σε παράπονα πολιτών και ανώνυμες πληροφορήσεις. Για να υποστηρίξουν το έργο τους, οι επαρχιακές αρχές δαπάνησαν 15 εκατομμύρια τένγκε εκείνη τη χρονιά για να στήσουν διαφημιστικές πινακίδες και να παίξουν τηλεοπτικές και ραδιοφωνικές διαφημίσεις, ενθαρρύνοντας τους πολίτες να αναφέρουν παραβάσεις ή οτιδήποτε ύποπτο στην αστυνομία: «η ασφάλεια του σπιτιού σας, της οικογένειάς σας και των φίλων σας είναι στα χέρια σας.». Μέχρι το τέλος του 2012, αυτή η τηλεφωνική γραμμή είχε λάβει 3.245 κλήσεις και το 2013, 2.797 κλήσεις. Οι αρχηγοί της αστυνομίας το είδαν ως επιτυχία. Το 2013, ο αρχηγός της αστυνομίας του βόρειου Καζακστάν μετατέθηκε για να ηγηθεί του αστυνομικού τμήματος της επαρχίας Αλμάτι και ξεκίνησε το πρόγραμμα παρατηρητηρίου της γειτονιάς εκεί, συνδέοντάς το ρητά με την αστυνόμευση μηδενικής ανοχής. Κάποιες προσπάθειες για την εισαγωγή του προγράμματος παρακολούθησης γειτονιάς έχουν γίνει στις πόλεις Taraz (2016), Aqtau (2017) και Qyzylorda (2020) αλλά είχαν μικρή επιτυχία και αγνοήθηκαν σε μεγάλο βαθμό σε άλλα μέρη της χώρας.
Αντιπαραθέσεις
Το σύστημα παρακολούθησης της γειτονιάς κέρδισε έντονη προσοχή στα μέσα μαζικής ενημέρωσης μετά τον μοιραίο πυροβολισμό του εφήβου Trayvon Martin στο Σάνφορντ της Φλόριντα τον Φεβρουάριο του 2012 από τον Τζορτζ Τσίμερμαν, έναν διορισμένο συντονιστή παρακολούθησης γειτονιάς. Ο Ζίμερμαν ισχυρίστηκε αυτοάμυνα και δικάστηκε για φόνο δεύτερου βαθμού και ανθρωποκτονία από πρόθεση, προτού αθωωθεί από όλες τις κατηγορίες. Οι ενέργειές του τη νύχτα των πυροβολισμών δημιούργησαν αντιπαραθέσεις καθώς βγήκε από το όχημά του και κρατούσε όπλο, αμφότερα αντίθετα με τις συστάσεις της παρακολούθησης της γειτονιάς. Επίσης, έχει κατηγορηθεί από εισαγγελείς για στοχοποίηση του Μάρτιν, και ερευνήθηκε από το Υπουργείο Δικαιοσύνης των Ηνωμένων Πολιτειών για πιθανή διάπραξη εγκλήματος φυλετικού μίσους. Ωστόσο, το FBI ολοκλήρωσε την έρευνά του και απέρριψε. Ο Martin ήταν μαύρος και ο Zimmerman είναι Ισπανόφωνος μιγάς.
Σε ένα άλλο περιστατικό που περιλάμβανε ένα παρατηρητήριο της γειτονιάς, ο Eliyahu Werdesheim, μέλος μιας ορθόδοξης εβραϊκής κοινότητας στο Μέριλαντ, καταδικάστηκε τον Μάιο του 2012 για επίθεση δεύτερου βαθμού και ψευδή φυλάκιση για ξυλοδαρμό και στη συνέχεια σύλληψη ενός εφήβου που θεωρούσε ύποπτο το 2010. Ο Werdersheim και ο αδελφός του, οι οποίοι είχαν επίσης κατηγορηθεί για την υπόθεση αλλά αθωώθηκαν, επέλεξαν να δικαστούν από δικαστή και όχι από ενόρκους, υποστηρίζοντας ότι δεν θα έχουν δίκαιη δίκη λόγω της δημοσιότητας της υπόθεσης Martin. Του επιβλήθηκε ποινή φυλάκισης τριών ετών με αναστολή και τρία έτη εποπτείας κατά την καταδίκη του τον Ιούνιο του 2012. Τον Δεκέμβριο του 2013, η περίοδος εποπτείας του Werdesheim διακόπηκε και αποφυλακίστηκε στο τέλος του μήνα.
Σε απάντηση στην υπόθεση Trayvon Martin, η βουλευτής του Κογκρέσσου Sheila Jackson Lee (D-Texas) άρχισε να συντάσσει ένα νομοσχέδιο που θα απαιτούσε από τις ομάδες παρακολούθησης της γειτονιάς να πιστοποιηθούν και να περιορίσουν τα καθήκοντά τους. Επί του παρόντος, με τις τοπικές αστυνομικές υπηρεσίες να καθορίζουν κατευθυντήριες γραμμές για τα παρατηρητήρια γειτονιάς τους, οι ομάδες στις ΗΠΑ διαφέρουν πολύ ως προς το εύρος, τη λειτουργία, το επίπεδο δραστηριότητας των μελών τους και την κατάρτισή τους. Ο Robert McCrie, καθηγητής διαχείρισης ασφάλειας στο John Jay College of Criminal Justice στη Νέα Υόρκη, διαφωνεί με την πρωτοβουλία της Lee. Πιστεύει ότι τα πρότυπα για τα παρατηρητήρια γειτονιάς «καλύτερα να αφεθούν στην πολιτεία ή την τοπική κοινότητα», αν και θα υποστήριζε ένα υπόβαθρο ελέγχων (background checks) για εθελοντές.
Α.Ε.Κ. (ράγκμπι ανδρών)
Το τμήμα ράγκμπι της ΑΕΚ είναι ελληνική ομάδα Ράγκμπι λιγκ που ανήκει στον ομώνυμο σύλλογο και αγωνίζεται στα πρωταθλήματα Ράγκμπι Λιγκ δεκατριών και εννέα παικτών. Ιδρύθηκε το 2017 και αποτελεί μία από τις κορυφαίες ομάδες της χώρας, αφού σε δύο συμμετοχές μετράει ήδη ισάριθμα νταμπλ (2018, 2019). Από τη σεζόν 2019-20 θα αγωνίζεται στην Rugby League Association. Ωστόσο η πρώτη της χρονιά στη νέα αυτή διοργάνωση δεν θα είναι και η τυχερή της, αφού η σεζόν 2019-20 ακυρώθηκε για υγειονομικούς λόγους. Στη παρθενική του συμμετοχή στο πρωταθλημα εννέα παικτών, το τμήμα ράγκμπι της Α.Ε.Κ. κατέκτησε το πρώτο πρωτάθλημα στην ιστορία του στην 5η και τελευταία αγωνιστική του πρωταθλήματος που πραγματοποιήθηκε στον Ασπρόπυργο. Η Α.Ε.Κ. κέρδισε τα τρία από τα πέντε αυτόνομα τουρνουά που πραγματοποιήθηκαν αήττητη, καταλαμβάνοντας την πρώτη θέση στην γενική βαθμολογία. Το 2019 η ομάδα rugby league της Α.Ε.Κ. συμμετείχε στο Ευρωπαϊκό Κύπελλο 9's που διεξήχθη στο γήπεδο της Νίκαιας και έφτασε μέχρι το τελικό όπου αντιμετώπισε την πρωταθλήτρια Ιταλίας Gladiatori Roma γνωρίζοντας την ήττα με σκορ 12-4. Την σεζόν 2022-23 η Α.Ε.Κ. επικράτησε με 24-20 των Aris Eagles και κατέκτησε το Πρωτάθλημα Ράγκμπι Δυτικής Περιφέρειας που είναι το 5o τρόπαιο του «Δικεφάλου» στην ιστορία του αθλήματος.
Ρόστερ
Η ομάδα όπως ήταν στις 1 September 2023
Τζιρόλαμο Πρίουλι
Ο Τζιρόλαμο Πρίουλι (Ιταλικά : Girolamo Priuli, Βενετία, 1486 - Βενετία, 4 Νοεμβρίου 1567) ήταν ο 83ος Δόγης της Βενετίας (1 Σεπτεμβρίου 1559 - 4 Νοεμβρίου 1567).
Ο Τζιρόλαμο ήταν ο μεγαλύτερος αδελφός του προκατόχου του Λορέντσο Πρίουλι τον οποίο και διαδέχθηκε, μεγαλύτερος γιος του Αλβίζε Πρίουλι και της Κιάρα Λιόν. Στην νεότητα του διακρίθηκε σαν έμπορος, στην συνέχεια έγινε Προκουράτωρ του Αγίου Μάρκου. Δεν φαίνεται να είχε μεγάλη πνευματικά προσόντα και όλοι τον θεωρούσαν κατώτερο από τον αδελφό του, αλλά διακρίθηκε σαν δόγης για τα θαυμάσια έργα που έκανε στην Δημοκρατία της Βενετίας.
Παντρεύτηκε την Έλενα Ντιέντο και είχε έναν γιο.
Κατάλογος τηγανητών τροφών από ζυμάρι
Τα τηγανητά φαγητά από ζυμάρι είναι γλυκά ή αλμυρά εδέσματα με κύριο συστατικό τη ζύμη και παρασκευάζονται με ρηχό ή βαθύ τηγάνισμα. Στα αλμυρά προστίθεται συνήθως τυρί ή καρυκεύματα (τυρόπιτες) ενώ στα γλυκά προστίθεται κρυσταλλική ζάχαρη ή ζάχαρη άχνη καθώς και σιρόπια, nutella (κρέμα σοκολάτας) ή μέλι (λουκουμάδες, ντόνατς). Οι παραλλαγές των τηγανητών φαγητών σε διαφορετικά σημεία του κόσμου ποικίλουν. Κάθε χώρα μπορεί να παρασκευάζει κι από τα δύο είδη: αλμυρά και γλυκά. Αυτή είναι μια λίστα με τηγανητά φαγητά από ζυμάρι που παρασκευάζονται σε διάφορα μέρη του κόσμου.
Εξωτερικοί σύνδεσμοι
Κατηγορία:Τρόφιμα τηγανισμένα Κατηγορία:Κατάλογοι
Τιμ Ρόμπινς
Ο Τιμ Ρόμπινς (πλήρες όνομα: Τίμοθι Φράνσις Ρόμπινς, Αγγλικά: Timothy Francis "Tim" Robbins, 16 Οκτωβρίου 1958) είναι Αμερικανός ηθοποιός, σκηνοθέτης, σεναριογράφος και παραγωγός. Το 2003 κέρδισε το Όσκαρ δεύτερου ανδρικού ρόλου για την ερμηνεία του στην ταινία Σκοτεινό ποτάμι (Mystic River).
Βιογραφικό
Ο Ρόμπινς γεννήθηκε στις 16 Οκτωβρίου του 1958 στη Γουέστ Κοβάινα στην Καλιφόρνια και μεγάλωσε στην Νέα Υόρκη. Αργότερα εξαιτίας του επαγγέλματος του πατέρα του (ήταν μουσικός και μέλος του συγκροτήματος The Highwaymen), μετακόμισε με την οικογένειά του (έχει δύο αδερφές και έναν αδερφό) στο Γκρίνουιτς Βίλατζ.
Σπούδασε δύο χρόνια στο SUNY Plattsburgh και έπειτα επέστρεψε στην Καλιφόρνια όπου σπούδασε στο UCLA Film School. Ξεκίνησε τη θεατρική του καριέρα συμμετέχοντας στο Theater for the New City. Αφού αποφοίτησε από το κολέγιο το 1981 δημιούργησε στο Λος Άντζελες την θεατρική ομάδα Actors' Gang. Το 1986 συμμετείχε στην ταινία Top Gun, όπου υποδύθηκε τον υπολοχαγό Σαμ Μέρλιν Γουέλς.
Το 1988 γνωρίστηκε με την ηθοποιό Σούζαν Σαράντον, με την οποία συμπρωταγωνίστησε στην ταινία Η κυρία και ο ταύρος (Bull Durham). Από τότε ο Ρόμπινς και η Σάραντον είχαν σχέση, απέκτησαν δύο γιους, αλλά δεν παντρεύτηκαν ποτέ. Χώρισαν το 2009.
Για την ερμηνεία του στην ταινία Ο παίχτης (The Player, 1992) ο Τιμ Ρόμπινς βραβεύτηκε με το βραβείο καλύτερου ανδρικού ρόλου στο Φεστιβάλ Κινηματογράφου των Καννών. Το 1994 συμπρωταγωνίστησε με τον Μόργκαν Φρίμαν στην, βασισμένη στην νουβέλα του Στίβεν Κινγκ, ταινία Τελευταία έξοδος: Ρίτα Χέιγουορθ (The Shawshank Redemption) η οποία προτάθηκε για εφτά Όσκαρ χωρίς να κερδίσει τελικά κανένα. Ο Ρόμπινς έγραψε το σενάριο, σκηνοθέτησε και ήταν παραγωγός της ταινίας Θα ζήσω (Dead Man Walking) (1995), στην οποία πρωταγωνίστησαν η Σούζαν Σαράντον και ο Σον Πεν, και για την οποία προτάθηκε για Όσκαρ Καλύτερης Σκηνοθεσίας. Το 1999 σκηνοθέτησε την ταινία Οι αντάρτες του Μπρόντγουεϊ (Cradle Will Rock) και συμμετείχε στον Ύποπτο της οδού Άρλινγκτον (Arlington Road). Το 2003 πρωταγωνίστησε μαζί με το Σον Πεν στο Σκοτεινό ποτάμι (Mystic River) και βραβεύτηκε με το Όσκαρ δεύτερου ανδρικού ρόλου και με το SAG Award.
Εξωτερικοί σύνδεσμοι
Κατηγορία:Αμερικανοί σκηνοθέτες Κατηγορία:Αμερικανοί σεναριογράφοι Κατηγορία:Αμερικανοί παραγωγοί ταινιών Κατηγορία:Βραβευμένοι με Όσκαρ Β' Ανδρικού Ρόλου Κατηγορία:Βραβευμένοι με Χρυσή Σφαίρα Β΄ Ανδρικού Ρόλου Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Βραβευμένοι με Χρυσή Σφαίρα Καλύτερου Ηθοποιού (Κωμωδίες ή Μιούζικαλ)‎
Ευρωπαϊκό Πρωτάθλημα Ποδοσφαίρου 2000
Το Ευρωπαϊκό Πρωτάθλημα Ποδοσφαίρου 2000 ήταν η 11η οργάνωση Ευρωπαϊκού πρωταθλήματος, μία διοργάνωση που πραγματοποιείται κάθε τέσσερα χρόνια. Οι διοργανώτριες χώρες ήταν το Βέλγιο και η Ολλανδία. Οι αγώνες πραγματοποιήθηκαν μεταξύ 10 Ιουνίου και 2 Ιουλίου και νικήτρια αναδείχθηκε η εθνική ομάδα της Γαλλίας νικώντας στον τελικό την Ιταλία στην παράταση, με σκορ 2-1. Ο τελικός πραγματοποιήθηκε στο Ρόττερνταμ. Συνολικά στην διοργάνωση συμμετείχαν δεκαέξι ομάδες και για πρώτη φορά συμμετείχαν η Νορβηγία και η Σλοβενία.
Συμμετοχές
thumb|left|Οι χώρες που συμμετείχαν. Από τους προκριματικούς αγώνες που διεξήχθησαν το 1998 και 1999 προκρίθηκαν δεκατέσσερις ομάδες, που πλαισίωσαν τις δύο διοργανώτριες χώρες. Αναλυτικά οι ομάδες που συμμετείχαν:
Κλήρωση
Για την κλήρωση οι ομάδες τοποθετήθηκαν σε τρία γκρουπ δυναμικότητας ανάλογα με την ειδική βαθμολογία της UEFA στο τέλος του 1999. Ως επικεφαλής των γκρουπ τέθηκαν οι δύο διοργανώτριες χώρες, η προηγούμενη κάτοχος του τροπαίου και η ομάδα με την υψηλότερη βαθμολογία στην ειδική βαθμολογία της ΟΥΕΦΑ.
Αποτελέσματα
228px|right
Εξωτερικοί σύνδεσμοι
Κατηγορία:Ευρωπαϊκό Πρωτάθλημα Ποδοσφαίρου 2000 Κατηγορία:Ποδοσφαιρικές διοργανώσεις Ολλανδίας Κατηγορία:Ποδοσφαιρικές διοργανώσεις Βελγίου
NGC 1282
Ο NGC 1282 είναι ελλειπτικός γαλαξίας ο οποίος απέχει περίπου 230 εκατομμύρια έτη φωτός και βρίσκεται στον αστερισμό Περσέα. Ανακαλύφθηκε από τον αστρονόμο Γκιγιώμ Μπιγκουρντάν (Guillaume Bigourdan) στις 23 Οκτωβρίου 1884 και ανήκει στο Σμήνος γαλαξιών του Περσέα.
Υπερκαινοφανής
Ένας υπερκαινοφανής που ονομάστηκε SN 2008fh εντοπίστηκε κοντά στον NGC 1282 στις 30 Ιουλίου ή στις 30 Αυγούστου 2008. Παραδόξως, ο υπερκαινοφανής αυτός δεν σχετίζεται με τον γαλαξία.
Εξωτερικοί σύνδεσμοι
Κατηγορία:Ελλειπτικοί γαλαξίες Κατηγορία:Περσεύς (αστερισμός) 1282 12471 02675
Πηνειός ΙΙ (ναρκαλιευτικό)
Ήταν ομοίου τύπου με τα Αχελώος ΙΙ, Αλφειός, Ευρώτας ΙΙ, Πηνειός ΙΙ και Σπερχειός. Αλιευτικό – Φαλαινοθηρικό Νορβηγικού τύπου.